Document ID: /roh_data/filtered/fineweb-2-filterrobots_roh.jsonl.gz/28630

Las autoritads svizras online
In'activitad da gudogn independenta en il senn da la AVS han da princip persunas che:
Questas persunas n'èn betg suttamessas a l'obligatori da la prevenziun professiunala e ston er perquai quintar giu sezzas la AVS.
Persunas senza activitad da gudogn ston pajar contribuziuns a la AVS a partir dal 1. da schaner suenter ch'ellas han cumplenì 20 onns. L'obligaziun da pajar contribuziuns finescha, cur ch'ins cuntanscha la vegliadetgna ordinaria da pensiun (dunnas 64 onns, umens 65 onns). Sin la pagina d'internet da l'Uffizi federal d'assicuranzas socialas pon ins calcular online las contribuziuns.
Persunas senza activitad da gudogn èn persunas che n'han naginas u mo pitschnas entradas da gudogn, p.ex.:
A partir dal 1. da schaner suenter ch'els han cumplenì 20 onns fin als 31 da december da l'onn ch'els cumpleneschan 25 onns ston students svizzers ed esters cun domicil en Svizra mo pajar contribuziuns da 482 francs per onn a la AVS, a la AI ed a la CG (contribuziun minimala).
Mintgin sto pajar contribuziuns, fin ch'el cuntanscha la vegliadetgna da pensiun tenor la AVS (dunnas 64 onns, umens 65 onns). Persunas pensiunadas anticipadamain n'han bain betg pli entradas da gudogn, ston dentant tuttina pajar vinavant contribuziuns a la AVS – malgrà che lur consorta u consort u partenari u partenaria registrada lavuria anc e pajan contribuziuns d'almain 964 per onn a la AVS (inclusiv las contribuziuns dal patrun). Tgi che va anticipadamain en pensiun, sto s'annunziar tar la filiala da sia vischnanca da domicil sco persuna senza activitad da gudogn.